****

 **РЕПУБЛИКА СРБИЈА**

 ВИШЕ ЈАВНО ТУЖИЛАШТВО

 A.бр. 220/23

 10.02.2025. године

 Лесковац

 ЉЗЈ/МШ

 На основу одредби члана 47, члана 48, члана 54 и члана 61 Закона о државним службеницима („Службени гласник РС” 79/05, 81/05-испр., 64/07, 67/07- исправ., 116/08, 104/09, 99/14, 94/17, 95/18 и 157/20), одредбе члана 8 став 4 а у вези члана 2 став 8, члана 9 став 3, члана 10, члана 11, члана 12, члана 14, члана 15 и члана 16 Уредбе о интерном и јавном конкурсу за попуњавање радних места у државним органима („Службени гласник РС“ бр. 2/19), члана 5, члана 7, члана 8, члана 9, члана 10, члана 15, члана 16, члана 17, члана 18, члана 22, члана 24 и члана 26 Правилника о саставу конкурсне комисије, начину провере компетенција, критеријумима и мерилима за избор на извршилачка радна места у судовима и јавним тужилаштвима („Службени гласник РС“бр. 30/19), у складу са Правилником о унутрашњем уређењу и систематизацији радних места у Вишем јавном тужилаштву у Лесковцу А број 1294/22 од 04.11.2022. године и закључка Комисије за давање сагласности за ново запошљавање 51 број: 112-4641/2023 од 31.05.2023. године, Конкурсна комисија Вишег јавног тужилаштва у Лесковцу, оглашава

 **ЈАВНИ КОНКУРС**

**за попуњавање извршилачког радног места информатичар**

**у Вишем јавном тужилаштву у Лесковцу**

**I Орган у коме се радно место попуњава**

Више јавно тужилаштво у Лесковцу, Пана Ђукића бр. 13

# Радно место које се попуњава:

#  информатичар у звању сарадник -1 (један) извршилац.

1. **Радни однос и место рада:**

Радни однос на неодређено, Више јавно тужилаштво у Лесковцу, Пана Ђукића бр. 13

 **Опис послова:** инсталирање и текуће одржавање рачунарске опреме, инсталација софтверских апликација који се користе у раду тужилаштва, администрирање локалне доменске мреже, радних станица и корисника, као и одржавање пословног, апликативног софтвера у оквиру ПРИСС- правосудног информационог система Србије, обављање потребних интервенција на ИТ опреми, старање о благовременом и превентивном сервисирању рачунарске и комуникационе опреме, пружање техничке подршке запосленима, ажурирање и одржавање интернет презентације јавног тужилаштва и обављање других послова по налогу јавног тужиоца.

 **Услови:** Стечено високо образовање из области електротехничких или природно математичких наука на основним академским студијама у обиму од најмање 180 ЕСПБ бодова, основним струковним студијама, односно студијама у трајању до три године и најмање три године радног искуства у струци.

**Општи услови за запослење:** да је учесник конкурска држављанин Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

1. **Трајање радног односа:** радни однос се заснива на неодређено време.

#  Фазе изборног поступка и учешће кандидата:

 Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

# Провера општих функционалних компетенција

* + - „Организација и рад државних органа РС“ - провераваће се путем теста (писмено)
		- „Дигитална писменост“ - провераваће се решавањем задатака (практичним радом на рачунару)
		- „Пословна комуникација" - провераваће се путем симулације (писмено).

**Напомена:**

У погледу провере опште функционалне компетенције „Дигитална писменост“, ако кандидат поседује важећи сертификат, потврду или други одговарајући доказ о познавању рада на рачунару и жели да на основу њега буде ослобођен тестирања компетенције - Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији.

 Комисија ће на основу приложеног доказа донети одлуку да ли може или не може да прихвати доказ који је приложен и кандидата ослободи тестовне провере.

Информације о материјалима за припрему кандидата за проверу општих и посебних функционалних компетенција могу се наћи на интернет презентацији Вишег јавног тужилаштва [*https://leskovac.vjt.rs//*](http://www.rjt.gov.rs/)

Након пријема извештаја о резултатима провере општих функционалних компетенција, међу кандидатима који су испунили мерила, врши се провера посебних функционалних компетенција.

# Провера посебних функционалних компетенција

Посебне функционалне компетенције које се проверавају у изборном поступку су:

- познавање рада у DMS (document management system)

- Windows server (2008, 2012, 2016) окружење, MS SQL server

- AD- active directory

- рад у мрежи, мрежни протоколи, управљање мрежном опремом.

Посебне функционалне компетенције провераваће се писаним путем.

Након пријема извештаја о резултатима провере посебних функционалних компетенција, међу кандидатима који су испунили мерила за проверу посебних функционалних компетенција, врши се провера понашајних компетенција.

#  Провера понашајних компетенција

Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет) - провераваће се писаним путем – упитник или усмено -интервју.

Након пријема извештаја о резултатима провере понашајних компетенција, међу кандидатима који су испунили мерила за проверу понашајних компетенција, приступа се фази у којој се спроводи Интервју са комисијом.

# Интервју са комисијом и вредновање кандидата

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

1. **Рок за подношење пријава:** рок за подношење пријава је осам дана и почиње да тече наредног дана од дана објављивања у периодичном издању огласа Националне службе за запошљавање - листу „Послови".
2. **Пријава на јавни конкурс** врши се на Обрасцу пријаве који је доступан на интернет презентацији Вишег јавног тужилаштва <https://leskovac.vjt.rs/> и попуњен образац се подноси непосредно **у писарници** Вишег јавног тужилаштва у Лесковцу, ул. Пана Ђукића бр. 13 или **путем електронске поште** на адресу uprava@leskovac.vjt.rs или **путем редовне поште**, са назнаком „Јавни конкурс за попуну извршилачког радног места информатичар“

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак. Подносноци пријаве се обавештавају о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

# Остали докази које прилажу кандидати који су успешно прошли фазе изборног поступка пре интервјуа са Конкурсном комисијом:

-биографија са наводима о досадашњем радном искуству;

-оригинал или оверена фотокопија уверења о држављанству Републике Србије;

-оригинал или оверена фотокопија извода из матичне књиге рођених;

-оригинал или оверена фотокопија дипломе или уверење којом се потврђује стручна спрема која је наведена у условима за радно место;

-оригинал или оверена фотокопија доказа о радном искуству (потврде, решење, и други акти из којих се може утврдити на којим пословима, са којом стручном спремом и у ком периоду је стечено радно искуство);

-оригинал или оверена фотокопија потврде да кандидату раније није престајао радни однос у државном органу због теже повреде радне дужности из радног односа издата од стране државних органа у коме је учесник јавног конкурса био у радном односу;

-оригинал уверење да кандидат није осуђиван на казну затвора од најмање шест месеци (издато од стране Министарства унутрашњих послова Републике Србије, не старије од 6 месеци)

-други докази о стеченим знањима и вештинама.

За све доказе који се прилажу у фотокопији, фотокопија мора бити оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним калцеларијама основних судова, односно општинским управама као поверени посао). Као доказ се могу приложити и фотокопије докумената које су оверене пре 01. марта 2017. године у основним судовима, односно општинским управама.

Фотокопије докумената које нису оверене од надлежног органа неће се разматрати. Сви докази прилажу се на српском језику, односно уколико су на страном језику морају бити преведени на српски језнк и оверени од стране овлашћеног судског тумача. Диплома којом се потврђује стручна спрема, а која је стечена у иностранству мора бити нострификована.

**Датум и место провере компетенција учесника конкурса у изборном поступку**:

Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, провере општих функционалних компетенција, посебних функционалних компетенција, понашајних компетенција и интервју са Конкурсном комисијом ће се обавити у Вишем јавном тужилаштву у Лесковцу, ул. Пана Ђукића 13, о чему ће кандидати бити обавештени на бројеве телефона или електронске адресе које су навели у својим пријавама.

Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електронске адресе), које наведу у својим пријавама.

НАПОМЕНЕ:

-Овај конкурс се објављује на интернет презентацији <https://leskovac.vjt.rs/> и огласној табли Вишег јавног тужилаштва у Лесковцу, као и на интернет презентацији, огласној табли и периодичном издању огласа Националне службе за запошљавање.

- Неблаговремене, недопуштене, неразумљиве или непотпуне пријаве биће одбачене закључком конкурсне комисије.

-Свака фаза изборног поступка у селекцији кандидата биће елиминациона.

-Информације о материјалима за припрему кандидата за проверу општих и посебних функционалних компетенција могу се наћи на сајту Вишег јавног тужилаштва <https://leskovac.vjt.rs/>

-Изборни поступак ће бити спроведен без дискриминације по основу расе, боје коже, пола, вере, националности, етничког порекла или инвалидитета. Конкуренција се заснива на квалитету и отворена је за све који испуњавају прописане услове. Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

# Конкурсна комисија

# Вишег јавног тужилаштва у

#  Лесковцу